Antonio Cifuentes Rodríguez

Antonio Eduardo Cifuentes Rodríguez, nado en Vilar de Barrio o 2 de xaneiro de 1908 e finado en Sachsenhausen o 29 de xuño de 1943, foi un refuxiado galego deportado aos campos de concentración nazis.

 Traxectoria 
O seu pai era mestre, natural de Chaguazoso (A Mezquita), e súa nai, Vicenta, naceu en Ourense. Seu pai, Eduardo, foi condenado polos franquistas a cadea perpetua en Ourense, por "adhesión á rebelión" en 1936.

Sábese pouco da súa traxectoria durante a guerra civil española e o exilio. Pertenceu á Compañía de Traballadores Estranxeiros número 63, a disposición do corpo de artillería. Esta CTE formouse o 19 de setembro de 1939 no campo de Septfonds. Pasou por Juzanvigny, nas Ardenas, e cando o exército alemán esmagou o exército francés, retiráronse cara a Cravant, no Yonne. En Sepfonds, coñecido como o "campo dos xudeus" estiveron internados 29.000 republicanos españois desde marzo de 1939. No cemiterio repousan os restos de 81 deles.
Non se coñecen as circunstancias nas que foi detido en Francia, pero quizais participou en actividades da Resistencia. Foi deportado desde o campo de tránsito de Compiégne. O convoi saíu o 24 de xaneiro de 1943, con 1557 homes e 230 mulleres, 50 deles españois, morrendo 673 como consecuencia das pésimas condicións da viaxe e do maltrato recibido nos campos nazis.

Ingresou no campo de Sachsenhausen, preto de Berlín, co número 58527, onde morreu.

 Notas 

 Véxase tamén 
Bibliografía

 Deportación. El horror de los campos de concentración. Federación Nacional de Deportados e Internados, Resistentes y Patriotas. Barcelona: Petronio. 1969.
 VV. AA. (2004). Livre-mémorial des déportés de France arrêtés par mesure de répression et dans certains cas per mesure de persécution 1940-1945. París: Éditions Tirésies. p. III-1236.
 Bermejo, Benito; Checa, Sandra (2006). Libro memorial: españoles deportados a los campos nazis (1940-1945). Madrid: Ministerio de Cultura. p. 403.
 Amat-Piniella, Joaquim (2014). K. L. Reich. Barcelona: Libros del Asteroide.
 Hernández de Miguel, Carlos (2015). Los últimos españoles de Mauthausen. La historia de nuestros deportados, sus verdugos y sus cómplices. Barcelona: Ediciones B.
 Wachsmann, Nikolaus (2015). KL. Historia de los campos de concentración nazis. Barcelona: Crítica.

Categoría:Finados en 1943
Categoría:Galegos finados en campos de concentración nazis
Categoría:Nados en 1908
Categoría:Nados en Vilar de Barrio